CELEX: 62020TN0748
Language: ro
Date: 2020-12-19 00:00:00
Title: Cauza T-748/20: Acțiune introdusă la 19 decembrie 2020 – Comisia/CEVA și alții

19.4.2021   
            
            
               RO
            
            
               Jurnalul Oficial al Uniunii Europene
            
            
               C 138/34
            
         
      Acțiune introdusă la 19 decembrie 2020 – Comisia/CEVA și alții
      (Cauza T-748/20)
      (2021/C 138/46)
      Limba de procedură: franceza
      
         Părțile
      
      
         Reclamantă: Comisia Europeană (reprezentanți: J. Estrada de Solà, și M. Ilkova, agenți, asistați de E. Bouttier, avocat)
      
         Pârât: Centre d’étude et de valorisation des algues SA (CEVA) (Pleubian, Franța), SELARL TCA, în calitate de mandatar judiciar în procedura de salvgardare a CEVA (Saint-Brieuc, Franța), și SELARL AJIRE, în calitate de comisar pentru punerea în aplicare a planului de salvgardare a CEVA (Rennes, Franța)
      
         Concluziile
      
      Reclamanta solicită Tribunalului:
      
                  —
               
               
                  obligarea CEVA, reprezentat de președintele său, la plata către reclamantă a sumei de 234 491,02 euro corespunzătoare sumei de 168 220,16 euro cu titlu principal și sumei de 66 270,86 euro cu titlu de dobânzi de întârziere;
               
            
                  —
               
               
                  obligarea CEVA la plata cheltuielilor de judecată în prezenta cauză.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe temeinicia cererii introductive în temeiul clauzei compromisorii din contractul de subvenție nr. Q5RS-2000-31334, care prevede la articolul 5 că Tribunalul de Primă Instanță al Comunităților Europene (devenit „Tribunalul Uniunii Europene”), și, în caz de apel, Curtea de Justiție a Comunităților Europene (devenită „Curtea de Justiție a Uniunii Europene”) sunt singurele competente să se pronunțe cu privire la orice litigiu între Comunitate (devenită „Uniunea”), pe de o parte, și contractanții, pe de altă parte, având ca obiect validitatea, aplicarea sau orice altă interpretare a contractului respectiv.
               
            
                  2.
               
               
                  Al doilea motiv, întemeiat pe obligația de a solicita comisarului pentru punerea în aplicare a planului de salvgardare și mandatarului judiciar din procedura de salvgardare a CEVA în temeiul deschiderii unei proceduri de salvgardare în privința sa. Astfel, reclamanta consideră că, întrucât prezenta acțiune este ulterioară adoptării planului de salvgardare, creditorul trebuie să pună în discuție nu numai comisarul pentru punerea în aplicare a planului de salvgardare, ci și mandatarul judiciar ca organe care intervin în procedura de verificare și de admitere a creanțelor.
               
            
                  3.
               
               
                  Al treilea motiv, întemeiat pe frauda CEVA și pe neregularități financiare grave care ar fi fost constatate în cadrul unui audit. Reclamanta arată în special că instanțele franceze au arătat că declarațiile frauduloase cu privire la numărul de ore consacrate diverselor proiecte pentru care CEVA a primit subvenții de la Uniunea Europeană constituiau o încălcare de către acesta din urmă a obligațiilor sale contractuale. Ar rezulta astfel o obligație de rambursare a avansurilor aprobate de reclamantă care rezultau din caracterul fraudulos al actelor care ar fi fost comise de CEVA.